**Slovník pojmov**

**Administratívne náklady (administrative costs) –** náklady, ktoré sa vzťahujú na zákonnú požiadavku povinne poskytovať informácie (štatistiky, správy, označenia). Ide o náklady/finančné prostriedky podnikov spojené s informačnou povinnosťou vyplývajúcou z regulácie, ktoré nie je možné zaradiť medzi priame ani nepriame finančné náklady a nepatria ani medzi dlhodobé štrukturálne náklady (napr. vytvorenie správy o výsledkoch merania emisií podniku, správy týkajúcej sa pracovných podmienok, príp. náklady na získanie diplomu alebo osvedčenia).

**Administratívna záťaž (administrative burden) –** náklady spojené so zbieraním informácií, ktoré by bez zákonnej požiadavky inak neboli podnikateľskými subjektmi zbierané, t. j. zber dát je zbytočne časovo náročný, komplikovaný až úplne zbytočný. Administratívna záťaž je podmnožinou administratívnych nákladov. Ide napríklad o podávanie rôznych hlásení orgánom štátnej správy, vedenie niektorých evidencií či dokladovanie vybraných operácií. Pojem administratívna záťaž úzko súvisí s pojmom administratívne náklady. Tieto však podnikateľ vníma ako opodstatnené. Administratívna záťaž je naopak tá časť nákladov, ktorá by podnikateľovi nevznikala, pokiaľ by nebola zakotvená v zákone, pretože by súvisiacu agendu sám z vlastnej iniciatívy nevykonával. Práve táto časť administratívnych aktivít je dôležitá pre ďalšie posudzovanie, je totiž zdrojom potenciálnych zjednodušení, respektíve redukcií.

**Behaviorálna regulácia –** regulácia, pri ktorej sa aplikujú poznatky z behaviorálnych a spoločenských vied, vrátane rozhodovania, psychológie, kognitívnych vied, neurovedy, organizačného a skupinového správania sa, a ktorá ponecháva voľbu občanovi jemným „postrčením“ žiadaným smerom zo strany štátu.

**Decízor (decision maker) –** prijímateľ rozhodnutia, ktorý môže byť na úrovni politikov ale i štátnej správy.

**Ex ante posudzovanie vplyvov –** systematické vyhodnotenie regulácií pred uvedením do praxe (najčastejšie pomocou nástroja posudzovania vplyvov – RIA) voči jasne definovaným cieľom, vrátane merania prínosov a nákladov, s dôvodom zisťovania, či budúca intervencia je opodstatnená.

**Ex post hodnotenie -** systematické vyhodnotenie regulácií po ich implementácii do praxe voči jasne definovaným cieľom, vrátane merania prínosov a nákladov, s dôvodom zisťovania, či je regulácia aktuálna, či náklady s ňou spojené sú opodstatnené.

**Goldplating –** proces, pri ktorom členská krajina EÚ počas transpozície smernice EÚ do národnej legislatívy pridá požiadavky, povinnosti či štandardy, ktoré originálna smernica neobsahuje.

**Hodnota za peniaze (value for money) –** súčasť hodnotenia nákladov a prínosov, kde analýza sa sústredí na monetizovanie nákladov a prínosov z pohľadu verejných financií než celkovej spoločnosti. Ide i o reformu procesov, ktoré znižujú náklady verejných financií pri poskytovaní služieb.

**Jednotná metodika na posudzovanie vybraných vplyvov (JM) –** stanovuje postup ministerstiev, ostatných orgánov verejnej moci a združenia na podporu malého a stredného podnikania (MSP), ktorého záujmom a poslaním je podpora a rozvoj MSP v SR pri posudzovaní vplyvov materiálu na rozpočet verejnej správy, na podnikateľské prostredie, sociálnych vplyvov, vplyvov na životné prostredie, vplyvov na informatizáciu spoločnosti a vplyvov na služby verejnej správy pre občana, ktorý bude predložený do medzirezortného pripomienkového konania a na rokovanie vlády SR.

**Konzultačný proces (consultation process) –** proces slúžiaci na zber spätnej väzby, pripomienok a dát pri príprave akejkoľvek formy intervencie v rámci verejného sektora a od dotknutých subjektov mimo verejného sektora.

**Konzultácie s dotknutými subjektmi podľa JM –** ide o formálny proces, ktorým predkladatelia dokumentov zhromažďujú informácie a názory zo strany zainteresovaných strán o danej regulácii. Ich obsahom a cieľom je nájsť nový pohľad na problém, určiť všetky dotknuté subjekty, identifikovať alternatívne riešenia, poskytnúť nezávislú kontrolu posúdenia vplyvov, zmierniť riziko nepredvídateľných dôsledkov, získať relevantné údaje a informácie, nájsť rovnováhu medzi protichodnými záujmami, zvýšiť pochopenie návrhu regulácie a zlepšiť pripravenosť dotknutých subjektov na implementáciu daného problému, zabezpečiť hladší priebeh schvaľovania a zvýšiť transparentnosť a kredibilitu schvaľovacieho procesu. Proces, dĺžku aj rozsah konzultácií s dotknutými subjektmi upravuje JM v prípade konzultácií s podnikateľskými subjektmi, alebo Pravidlá zapájania verejnosti do tvorby verejných politík v prípade konzultácií s verejnosťou.

**Mapovanie vs. meranie**

Mapovanie – znamená identifikáciu informačných povinností (IP) vyplývajúcich z regulácie, čiže analýzu IP v stanovenej regulácii. IP predstavujú požiadavky regulácie, ktorých splnenie za účelom zabezpečenia súladu s reguláciou, je spojené s výkonom určitých administratívnych úkonov zo strany podnikateľa. S ich plnením sú na strane podnikateľa spojené administratívne náklady, kalkulované prostredníctvom metodiky štandardného nákladového modelu (napr. predkladanie osvedčení o zhode).

Meranie – znamená kvantifikovanie a kalkuláciu administratívnych nákladov IP.

**Podnikanie –** je podnikateľská činnosť za účelom dosahovania zisku. Nevyhnutnou podmienkou podnikania je vlastníctvo dostatočne veľkého kapitálu. Podnik by mal mať k dispozícii súhrn hmotných, nehmotných a osobných zložiek podnikania, ktoré slúžia na zabezpečenie podnikateľskej činnosti.

**Podnikateľský subjekt –** podľa Obchodného zákonníka sa za podnikateľa považuje fyzická alebo právnická osoba, ktorá: je zapísaná v obchodnom registri, podniká na základe živnostenského oprávnenia, podniká na základe iného než živnostenského oprávnenia podľa osobitných predpisov, je fyzická osoba, ktorá uskutočňuje poľnohospodársku výrobu a je pre jej výkon evidovaná. Ide o FO alebo PO zaoberajúcu sa podnikateľkou činnosťou.

**Postrčenie (nudging) –** jeden z prístupov behaviorálnej regulácie, pri ktorej sa štát stáva „architektom voľby“ jednotlivca tým, že ovplyvňuje správanie sa ľudí želaným smerom.

**Pripomienkové konanie (inter-governmental review process) –** (medzirezortné) je etapa legislatívneho procesu, pri ktorej sa nelegislatívny materiál a právny predpis v paragrafom znení zasiela povinne pripomienkujúcim subjektom na spätnú väzbu. V SR je pripomienkové konanie otvorené verejnosti.

**Regulácia –** je riadený zásah, úprava, usmernenie,. Pre potreby materiálu sa regulácia chápe v širšom kontexte, teda ide nielen o povinnosti vyplývajúce z právnych predpisov (legislatíva), ale aj o tvorbu a implementáciu nelegislatívnych dokumentov predkladaných do schvaľovacieho procesu. Ide teda o súbor rozmanitých nástrojov, na základe ktorých vláda ovplyvňuje správanie sa občanov s cieľom riešiť identifikované problémy. V texte použité aj ako politika, intervencia, regulácia všeobecne.

**Regulačné náklady (regulatory costs) –** náklady spojené s dodržiavaním zákonných štandardov pre tovary, procesy (napr. prispôsobenie sa novým bezpečnostným, zdravotným štandardom, a pod.).

**Regulačné povinnosti –** ide o povinnosti okrem informačných povinností, ktoré vyplývajú podnikateľom z regulácie a vyvolávajú na strane podnikateľov priame alebo nepriame finančné náklady. Príkladom je povinnosť absolvovať školenie; používať a teda zakúpiť elektronickú registračnú pokladňu, ochranné odevy, uhradiť registračný poplatok, poistné, daň a iné.

**Rozhodovanie na základe dôkazov/poznatkov (evidence-based policy making) –** robustná analýza navrhovanej intervencie na základe dostupných dát a dôkazov, vrátane vedeckých poznatkov, a/alebo transparentné vysvetlenie postupov analýzy, resp. prečo určitý typ dôkazov či poznatkov nie je dostupný. Všetky dáta a analýzy smerujú k zdôvodneniu intervencie.

**SME (small and medium sized enterprises) –** zaužívaná skratka pre malé a stredné podniky, ktoré EK definovala vo svojom Odporúčaní 2003/361 ako podniky s menej ako 250 zamestnancami a obratom nižším ako 50 miliónov EUR.

**Standard Cost Model (SCM) –** nástroj lepšej regulácie zameraný na identifikovanie a meranie administratívnej záťaže, ktorá vzniká novou legislatívou a využíva sa pri ex ante posudzovaní vplyvov a ex post zjednodušovaní legislatívy.

**Účelné znižovanie regulácií (one-in, one-out rule) –** nástroj, ktorý si vyžaduje pri zavedení novej regulácie deregulačný mechanizmus, t. j. vytipovanie regulácie, ktorá stratí svoju účinnosť v stanovenom čase.

**Územná samospráva –** je časť verejnej správy spravidla v oblasti otázok lokálneho významu, ktorú uskutočňuje nie štát, ale obyvateľstvo územných celkov a/alebo isté orgány územných celkov. Územná samospráva sa delí na: miestnu územnú samosprávu (na Slovensku obce a mestá) a regionálnu územnú samosprávu (na Slovensku vyššie územné celky).

**Zoznam bibliografických odkazov**

Alemanno, A. - Spina, A. 2014. Nudging legally: On the checks and balances of behavioral regulation. *International Journal of Constitutional Law*, *12*(2), s. 429-456.

Baldwin, R. - Cave, M. - Lodge, M. 2012. *Understanding regulation. Theory, strategy and practice.* Oxford: Oxford University Press.

Bar‐Siman‐Tov, I. 2016. Temporary legislation, better regulation, and experimentalist governance: An empirical study. *Regulation & Governance*.

Cabinet Office 1999a. *Modernizing Government: Green Paper*. London: Stationary Office.

Cabinet Office 1999b. *Professional Policy Making for 21st Century.* London: Stationary Office.

Clark, R. - Holmes, J. 2010. Improving input from research to environmental policy: challenges of structure and culture. *Science and Public Policy* roč. 37, č. 10, s. 751–764.

Deighton, S. 2004. Regulatory Transparency in OECD countries: Overview, Trends and Challenges, *Australian Journal of Public Administration,* roč. 63, č. 1, s.66-78.

Euroactive 2015. *NGO fear „better regulation“ could hurt environment.* Dostupné na: http://www.euroactive.com/section/science-policymaking/news/ngos-fear-better-regulation-could-hurt-environment/

Európska komisia. 2001. *European Governance: A White Paper.* COM (2001) 428 final. <http://eur-lex.europa.eu/LexUriServ/site/en/com/2001/com2001_0428en01.pdf>

Európska komisia. 2002. *Better Regulation Action Plan (Akčný plán pre lepšiu reguláciu)*. Communication from the Commission. COM (2002) 278. Brusel: EK.

Európska komisia. 2004. *Standard Cost Model. A Framework for Defining and Quantifying Administrative Burdens for Businesses.* Dostupné na <http://ec.europa.eu/eurostat/documents/64157/4374310/11-STANDARD-COST-MODEL-DK-SE-NO-BE-UK-NL-2004-EN-1.pdf/e703a6d8-42b8-48c8-bdd9-572ab4484dd3>

Európska komisia. 2007. *Measuring Administrative Costs and Reducing Administrative Burdens in the European Union.* COM/2006/691 January final. Brusel: EK.

Európska komisia. 2008. *Scientific Evidence for Policy-making.* EUR 22982 EN. Brussels: DG Research, Socio-Economic Sciences and Humanities. <ftp://ftp.cordis.europa.eu/pub/fp7/ssh/docs/20080619en.pdf>

Európska komisia. 2014. *Regulatory Fitness and Performance Program (REFIT): State of Play and Outlook.* COM/2014/910 final. Brusel: EK.

Európska komisia. 2015a. *Commission Communication Better Regulation: Delivering Better Results for a Stronger Union.* COM/2016/0615 final. Brusel: EK

Európska komisia. 2015b. *Official press release by the European Commission: "Better Regulation" Agenda: Enhancing transparency and scrutiny for better EU law-making, Strasbourg*, 19th May 2015, <http://europa.eu/rapid/press-release_IP-15-4988_en.htm>

Európska komisia. 2015c. *Better regulation toolbox,* appendix to the Better Regulation Guidelines, Strasbourg, SWD(2015) 111 final, COM(2015) 215 final, <http://ec.europa.eu/smart-regulation/guidelines/docs/swd_br_guidelines_en.pdf>

Európska komisia. 2016a. *Interinstitutional Agreement between the European Parliament, the Council of the European Union and the European Commission on Better Law-Making.*

Európska komisia. 2016b. *Communication from the Commission to the European Parliament, the Council, the European Economic and Social Committee and the Committee of the Regions,Next steps for a sustainable European future European action for sustainability*, COM/2016/0739 final

Európska komisia. 2017. Oficiálne webové sídlo Agendy lepšej regulácie. Dostupné na: https://ec.europa.eu/info/law/law-making-process/better-regulation-why-and-how\_en

Filko, M. - Kišš, Š. - Ódor, Ľ. 2016. *Najlepší z možných svetov. Hodnota za peniaze v slovenskej verejnej politike.* Bratislava: IFP.

Gersen, J .E. 2007. Temporary Legislation. *University of Chicago Law Review* 74, str. 247.

Jones, R. - Pykett, J. - Whitehead, M. 2013. *Changing Behaviours: On the Rise of the Psychological State.* Cheltenham: Edward Elgar Publishing Limited.

Levi-Faur, D. 2011. “Regulation and Regulatory Governance,“ In: Levi-Faur (Ed.) *Handbook of regulatory politics.* Cheltenham: Edward Elgar.

Lodge, M. - Wegrich, K. 2009. High Quality Regulation: its popularity, its tools and its future. *Public Money and Management,* 29, s. 145-152.

Mandelkern, D. et al. 2001. *Mandelkernova správa o lepšej regulácii.* Brusel: Európska komisia.

Ministerstvo hospodárstva SR. 2011. Akčný program znižovania administratívneho zaťaženia podnikania v SR – *Záverečná analytická správa z merania administratívnych nákladov (2. etapa projektu).*

OECD. 2001. *Citizens as Partners.* Paríž: OECD.

OECD. 2004. *International Standard Cost Manual. Measuring and Reducing Administrative Burdens for Businesses.* Paríž: OECD.

OECD. 2014. *Framework for Regulatory Policy Evaluation.* Paríž: OECD.

OECD. 2015a. *Slovak Republic. Better Co-ordination for Better Policies, Services and Results.* Paríž: OECD.

OECD. 2015b. *Regulatory Policy Outlook.* Paríž: OECD

OECD. 2015c. *OECD Value for Money in Government: Building on Basics.* Paríž: OECD.

OECD. 2017. *Behavioral Insights and Public Policy. Lessons From Around the World.* Paríž: OECD. Dostupné na <http://www.oecd.org/gov/regulatory-policy/behavioural-insights-and-public-policy-9789264270480-en.htm>.

Radaelli, C. 2007. Whither Better Regulation for Lisbon Agenda?, In: *Journal of European Public Policy, roč.* 14, č. 2, s. 190-207.

Sičáková-Beblavá, E. 2015. *Behaviorálne základy verejnej politiky.* Bratislava: Univerzita Komenského v Bratislave.

Staroňová, K. 2009. *Hodnotenie vplyvov. Impact Assessment v teórii a praxi Slovenska a Európskej Únie.* Bratislava: Ústav verejnej politiky FSEV UK.

Svetová banka. 2015. *World Development Report 2015. Mind, Society and Behavior.* Dostupné na <http://www.worldbank.org/en/publication/wdr2015>